Neanastatinae

Nenanastatinae er en gruppe som hører til blant parasittvepsene og er en underfamilie i ordenen vepser. Gruppen omfatter rundt 80 kjente arter fordelt på fire slekter. Det er funnet tre arter i Europa. 

 Utseende 
Små (2–5 millimeter), avlange snyltevepser. Hodet er mye bredere enn langt, litt uthulet bak. På farge kan de være rødlige eller mørke med metallglans. På bakbeina kan leggene (tibiae) være flatt utvidete.

 Levevis 
Disse vepsene er parasitoider. Noen er assosiert med gallmygg (Cecidomyiidae), der de kan opptre både som parasitoider direkte på gallmyggene og som hyperparasitoider som snylter på snylteveps i familien Platygastridae, som i sin tur snylter på gallmyggene. Det er også noen som angriper vedborende billerlarver i familiene praktbiller og trebukker.

 Utbredelse 
Gruppen forekommer i alle verdensdeler, men de fleste av artene lever i den Gamle verden.

 Systematisk inndeling 

 ordenen vepser, (Hymenoptera)
 gruppen stilkvepser, Apocrita 
 gruppen Proctotrupomorpha 
 gruppen Chalcidoidea
 familien Eupelmidae
 underfamilien Neanastatinae Kalina, 1984 – 77 arter i 4 slekter, 3 arter i Europa
 slekten Eopelma Gibson, 1989
 slekten Lambdobregma Gibson, 1989
 slekten Metapelma Westwood, 1835
 slekten Neanastatus Girault, 1913
 Fossile slekter, alle fra Baltisk rav Gibson, G.A.P. (2013) The extinct Baltic amber genus Propelma Trjapitzin, a valid genus of Neanastatinae (Hymenoptera, Eupelmidae). Zookeys 2013; (283): 59–69. 
 slekten Aspidopleura Gibson, 1999
 slekten Brevivula Gibson, 1999
 slekten Neanaperiallus Gibson, 1999
 slekten Propelma Trjapitzin, 1963

 Referanser 

 Kilder 
 Natural History Museum, Universal Chalcidoidea Database 
 Fauna Europaea, utbredelsesdatabase over europeiske dyr:  
 van Noort, Simon (uten dato) WaspWeb - Neanastatine wasps of Africa and Madagascar 

 Eksterne lenker 


Kategori:Eupelmidae